Puzenieki
Puzenieki on küla (mazciems) Lätis Ventspilsi piirkonnas Puze vallas. Puzenieki asub merepinnast 44 meetri kõrgusel ja jääb valla keskusest Blāzmast 5, piirkonna keskusest Ventspilsist 40 ja Riiast 154 kilomeetri kaugusele. Külas on Puzenieki bussipeatus. Puzenieki on kujunenud endise Puzenieki mõisa (Pussenecken) juurde, mis eraldati Puze mõisast aastal 1640. Aastail 1893-1895 töötas sealses mõisas koduõpetajana Andrievs Niedra. Aastal 1895 viibis mõisas ka kunstnik Janis Rozentāls, kes maalis seal nii mõisa omaniku kui ka tema tütre Kerija portreed. Puzenieki mõisa juures kasvab ka mitu nimetut looduskaitsealust põlispuud.